Gawie le Roux oor Koopooreenkomste | Centre for Conveyancing Practice
Gawie le Roux oor Koopooreenkomste
Albei Afr & Engelse stelle
(waarde van 2de stel - R290)
Opgestel deur - Gawie le Roux
Gawie le Roux is 'n prokureur, aktebesorger en entrepreneur. Hy is die direkteur van die Sentrum vir Aktepraktyk en sy susterentiteit, die Skool vir Regsopleiding. Hy het homself sedert 1994 gevestig as 'n verskaffer van opleiding vir die regsprofessie deur sy Selfstudie Aktekursus en die lesings wat hy op verskeie plekke dwarsdeur die land lewer om prokureurs en kandidaatprokureurs vir die eksamen in transportbesorging voor te berei.
Die seminaarreeks oor die verkoopooreenkoms, "Agreements of Sale", is 'n inisiatief van Gawie wat baie gewild blyk te wees onder transportbesorgers, litigasieprokureurs, eiendomsagente en algemene eiendomspraktisyns.
Gawie is ook 'n aktiewe belegger in die eiendomsmark, in sy persoonlike hoedanigheid en ook as besturende direkteur van twee private eiendomsbeleggingsmaatskappye.
Die bogemelde drie klousules van die koopooreenkoms word in die handleiding behandel. Alhoewel nie een hiervan noodsaaklike of wesenlike bepalings van die ooreenkoms is nie, is al drie van uiterste belang ten einde onnodige onsekerhede, vertragings en litigasie te vermy.
Uit die hofsake is dit duidelik dat daar vele onsekerhede en onduidelikhede oor al drie klousules bestaan, maar dit is veral onrusbarend dat eiendomspraktisyns steeds sukkel om die mynveld van die kontrakbreukklousule behoorlik te verstaan. Aan die ander kant is dit 'n komplekse aspek wat inderdaad die terrein van die litigasieprokureur is, maar waarmee transportbesorgers ook deeglik vertroud moet wees.
Oogmerk van die handleiding
Die oogmerk van hierdie handleiding is om aan persone wat gereeld met die opstel, interpretasie en uitvoering van ooreenkomste te doene het, met die nodige teoretiese en praktiese kennis toe te rus ten einde hulle in staat te stel om beter koopooreenkomste op te stel
Koopooreenkomste word deur eiendomspraktisyns of selfs leke opgestel telkens wanneer onroerende eiendom van eienaar verwissel. Maar, te oordeel aan die groot hoeveelheid hofsake wat elke jaar in Suid-Afrika oor koopooreenkomste beslis word, is daar aansienlike tekortkominge in sommige ooreenkomste wat vir klein en groot transaksies deur sowel professionele as leke-persone opgestel word.